Survivor 2011: 'Klein Roxy' se vlam geblus
JY LEES NOU Survivor 2011: 'Klein Roxy' se vlam geblus
Dit was nie MXO wat Roxy op haar tande laat kners het nie, maar eerder Simon wat heeltyd na haar as "klein Roxy" verwys het.
Dit het gelyk asof MXO 'n doring in jou en Vanessa se vlees was?
MXO het my nie soseer geïrriteer soos wat hy Vanessa geïrriteer het nie. Simon was vir my 'n groter probleem, want hy was verkleinerend teenoor my. Veral noudat ek Survivor op TV kyk, sien ek wat hy van my sê. Hy het my heeltyd 'klein Roxy' genoem asof ek naïef is. Ek is dalk fisiek klein, maar ek het 'n taamlik goeie brein.
Jy is blykbaar 'n Survivor-kenner?
Ek het byna al die internasionale weergawes van Survivor gekyk en is 'n groot aanhanger van die formaat van die program. Ek kon min of meer voorspel wat die uitdagings gaan wees nadat ek die leidrade gelees het. Tog was daar steeds 'n klomp dinge wat my onkant gevang het. Dit was nogtans 'n droom wat waar geword het om aan Survivor deel te neem en ek is trots op myself dat ek dit gedoen het. Voor Survivor het ek nog nie 'n dag in my lewe gekamp nie. En ek sal ook nooit weer nie. Ek is teleurgesteld dat ek nie die samesmelting gehaal het nie. Dit was my doelwit.
Ek het my gesin baie gemis. As ek aan hulle gedink het, wou ek in trane uitbars. Ek het op 'n stadium besluit ek gaan glad nie aan hulle dink nie. Dit was die enigste manier hoe ek sterk kon bly.
Ja, ek was gister by my gradeplegtigheid. Ek het my honneursgraad in handelsmerkstrategie van Vega gekry. Vorentoe sal ek graag ook 'n MBA-graad wil doen. Ek het my eie sakeonderneming: ek voer trourokke in en verkoop dit in SA.